السلام عليكم
اشلون طلابنا واحبائنا الحبابين
تعالوا اليوم اسولفلكم على شغلة صارت
كدام عيني ومحد كلي بيها
السالفة هيا
كلية ادارة واقتصاد - طالبية - جامعة المستنصرية
اكيد كلنا نعرف خطة فرض القانون
وعمليات الاعتقال الي كاعدة تصير لكل شخص اكو جوة اسمة خط او بمعنى اصح
لكل شخص مشتبه بيه بتورطة بفد شغلة معينة
اليوم اجتي قوة من الجيش العراقي
واعتقلت خمس طلاب من طلاب كلية ادارة واقتصاد الجامعة المستنصرية من طلبة الدرسات الصباحية
طبعا هو ماكو اعتقال على الخالي بلاش لازم اكو شي
وبنفس الوكت لازم اكو كتاب قاضي بامر اعتقالهم
المهم صارت مضاهرة سلمية
انوا ليش العميد ما اتحرك ومنع الاعتقال
زين من المعقول احنا بها الضروف يجي للعميد كتاب موقع من الدولة وبامر قاضي باعتقال سين جيم وعين وصاد
هل من المعقول اني العميد ما يسلم او سمح بعملية الاعتقال
وين صايرة هاي
المهم اشتدت الازمة وحاولوا الطلاب يدخلون على العميد طبعا ما اكللكم كم طالب صارت هوسة وكانه يريدون يبصطون العميد
عموما ضلت قوات الجيش العراقي
بالكلية ووفرت الحماية للعميد
المهم بعدين
قرر اتحاد الطلبة
انوا انوا يعزلون الاقسام وتنسد الدراسة بالكلية
زين ليش هاي مو طلاب كاعدة تمتحن وهسة نهاية سنة يعني الطالب اذا راد يعتصم يعتصم بكيفة لو بالقوة
يعني نهاية سنة وامتحانات الطلاب بس تريدتكمل كلكم تعرفون الضروب والحر والطريق اشلون صعب
يعني حبيت اعرف رايكم بالموضوع
شاركونا الراي
تحياتي
ياسر عامر